वेटिंग लिस्ट वालों को सात दिनों में एक बार फिर डॉक्युमेंट वेरिफाई का मौका
Rajasthan RPSC Senior Physical Education Teacher Exam Result 2022 - राजस्थान कर्मचारी चयन बोर्ड ने शारीरिक शिक्षक (PTI) भर्ती परीक्षा का फाइनल रिजल्ट बुधवार को जारी कर दिया है। इसके तहत जनरल कैटेगरी के 4899 पदों पर 3433 अभ्यर्थियों का सिलेक्शन हुआ है
राजस्थान कर्मचारी चयन बोर्ड ने शारीरिक शिक्षक (PTI) भर्ती परीक्षा का फाइनल रिजल्ट बुधवार को जारी कर दिया है। इसके तहत जनरल कैटेगरी के 4899 पदों पर 3433 अभ्यर्थियों का सिलेक्शन हुआ है। अनुसूचित क्षेत्र के 647 पदों पर महज 147 अभ्यर्थी ही फाइनल सिलेक्शन तक पहुंच पाए हैं। कुल मिलाकर 3580 अभ्यर्थियों का सिलेक्शन हुआ है। इसके साथ ही बोर्ड ने डॉक्युमेंट में कमी के चलते 878 अभ्यर्थियों की वेटिंग लिस्ट जारी की है। इन्हें सात दिनों में एक बार फिर डॉक्युमेंट वेरिफाई करने का मौका दिया गया है।
पिछले साल सितंबर में हुई थी परीक्षा
राजस्थान कर्मचारी चयन बोर्ड ने 5546 पदों के लिए पिछले साल 25 सितंबर को भर्ती परीक्षा का आयोजन किया था। इसमें गैर अनुसूचित क्षेत्र के लिए 4899 पद और अनुसूचित क्षेत्र के लिए 647 पद रखे गए हैं। बोर्ड ने पिछले साल 21 अक्टूबर को दोगुना अभ्यर्थियों की लिस्ट जारी की थी। इन्हें 7 महीने का वक्त बीत जाने के बाद अब पोस्टिंग मिली है।
जयपुर के कुल 143 केंद्रों पर परीक्षा हुई थी। इसके लिए प्रदेश के 53 हजार 234 अभ्यर्थी ने रजिस्ट्रेशन करवाया था।
राजस्थान कर्मचारी चयन बोर्ड के अध्यक्ष हरिप्रसाद शर्मा ने बताया कि भर्ती परीक्षा में कुल पदों पर अभ्यर्थियों का सिलेक्शन नहीं हो पाया है। ऐसे में जनरल कैटेगरी के पदों पर सिलेक्शन का एक मौका और देने को लेकर मंथन किया जा रहा है। एससी-एसटी कैटेगरी की खाली सीटों पर अब अभ्यर्थियों को अगली वैकेंसी में ही मौका मिल सकेगा। इसकी वजह एससी- एसटी वर्ग की सीट पर कम अभ्यर्थियों का आवेदन करना है।
फाइनल कटऑफ
ऐसे देख सकते हैं रिजल्ट
PTI भर्ती परीक्षा में सिलेक्ट हुए उम्मीदवारों की लिस्ट देखने के लिए क्लिक करें। 
डॉक्यूमेंट्स की कमी की वजह से प्रोविजनल में रहे अपात्र स्टूडेंट्स की लिस्ट देखने के लिए क्लिक करें। 
सैलरी
राजस्थान सरकार द्वारा लागू सातवें वेतनमान के अनुसार PTI को पे-मैट्रिक्स लेवल 10 के आधार पर सैलरी दी जाएगी। हालांकि प्रोबेशन पीरियड के दौरान सरकार की गाइडलाइन के अनुसार सैलरी दी जाएगी।
अब तक की सबसे बड़ी भर्ती
ग्रेड थर्ड के 5126+ 420 पदों पर भर्ती अब तक की सबसे बड़ी भर्ती बताई जा रही है। इससे पहले वर्ष 2018 में वसुंधरा राजे सरकार ने एक साथ 4500 पदों पर ग्रेड थर्ड के पीटीआई की भर्ती की थी। ऐसे में शिक्षा विभाग द्वारा इस बार पांच हजार से ज्यादा पीटीआई की भर्ती पहली बार होने का दावा किया जा रहा है।